**OSNOVNA ŠKOLA VLADIMIRA NAZORA**

JORDANOVAC 23, ZAGREB

KLASA: 003-06/23-02/02

URBROJ: 251-149-23-2

Zagreb, 02. ožujka 2023. godine

**ZAKLJUČCI**

Predsjednica školskog odbora Dijana Lučić pozdravlja sve prisutne i otvara 20. sjednicu Školskog odbora te čita

**D n e v n i r e d**

1. Usvajanje zapisnika s 19. sjednice Školskog odbora
2. Prethodne suglasnosti ravnatelju na zapošljavanje
3. Prijedlog Odluke za pokretanje prekršajnog postupka glede dugotrajnog neopravdanog nepohađanja nastave
4. Razno

**Predsjednica Školskog odbora predlaže izmijenjeni i prošireni dnevni red, tako da se pod točkom 4. dnevnog reda umjesto ''razno'', uvrsti točka pod nazivom ''izmjena Školskog kurikuluma'', te točka 5. razno. Svi prisutni članovi Školskog odbora jednoglasno su usvojili izmijenjeni i prošireni Dnevni red.**

**Ad. 1.**

Svi prisutni članovi su jednoglasno prihvatili zapisnik s 19. sjednice Školskog odbora.

**Ad. 2.**

Ravnatelj traži suglasnost za zapošljavanje Draženović Klare, za radno mjesto učiteljice kemije i biologije, na određeno, puno radno vrijeme. Svi prisutni članovi su jednoglasno dali prethodnu suglasnost ravnatelju na zapošljavanje Draženović Klare. Drugu suglasnost za zapošljavanje, ravnatelj traži za zapošljavanje Nikoline Radišić Recher, za radno mjesto učiteljice engleskog jezika, na određeno, puno radno vrijeme. Svi prisutni članovi su jednoglasno dali prethodnu suglasnost ravnatelju na zapošljavanje Nikoline Radišić Recher. Treću suglasnost za zapošljavanje, ravnatelj traži za Josipu Topić, za radno mjesto učiteljice razredne nastave, na određeno, puno radno vrijeme. Svi prisutni članovi su jednoglasno dali prethodnu suglasnost ravnatelju na zapošljavanje Josipe Topić. Nadalje, ravnatelj traži suglasnost za zapošljavanje Balog Rafaele, za radno mjesto stručnog suradnika-socijalni pedagog, na neodređeno, puno radno vrijeme. Svi prisutni članovi su jednoglasno dali prethodnu suglasnost ravnatelju na zapošljavanje Balog Rafaele

**Ad. 3.**

Predsjednica školskog odbora čita treću točku dnevnog reda koja se odnosi na Prijedlog Odluke za pokretanje prekršajnog postupka glede dugotrajnog neopravdanog nepohađanja nastave te prepušta riječ ravnatelju. Ravnatelj upoznaje članove školskog odbora, o situaciji vezanoj uz učenicu L.T. iz 8.c razreda koja ne pohađa nastavu već pola godine. Škola je upoznata s teškom situacijom u obitelji učenice te je o istome izvijestila Centar za socijalnu skrb i Gradski ured za obrazovanje, sport i mlade Grada Zagreba. Također, ravnatelj navodi kako bi se mogao pokrenuti prekršajni postupak u odnosu na obitelj djevojčice, potrebno je da o tome raspravljaju i članove Školskog odbora te donesu odluku. Školski odbor istu je i donio.

**Ad. 4.**

Četvrta točka dnevnog reda odnosi se na Izmjenu Školskog kurikuluma. Ravnatelj prepušta riječ članu školskog odbora Nakić Željku. Gospodin Nakić, traži izmjenu Školskog kurikuluma, jer roditelji i učenici sedmog razreda žele ove godine u devetom mjesecu ići na maturalac, a ne u osmom razredu, kako je to predviđeno Školskim kurikulumom.

Svi prisutni članovi su jednoglasno prihvatili izmjenu I dopunu Školskog kurikuluma za školsku godinu 2022./2023.

**Ad. 5.**

Pod točkom ''razno'', ravnatelj upoznaje članove školskog odbora s provođenjem Nacionalnih ispita, koji se održavaju u ožujku sljedeća tri tjedna, a koji se provode za učenike osmih razreda osnovne škole.

Gospođa Predsjednica zahvaljuje se prisutnima te u 18:05 sati zaključuje 20. sjednicu Školskog odbora.

 **Zapisničar Predsjednica Školskog odbora**

**\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Sanja Pušelja, mag.iur. Dijana Lučić, uč.